
Priebeh praktického vyučovania
pre učebný odbor
4584 H farmár pre podhorské a horské oblasti

Odporúčané znenie.

Priebeh praktického vyučovania špecifikuje:

1. vecné a časové členenie praktického vyučovania,
2. praktickú časť odbornej zložky záverečnej skúšky.


1. [bookmark: _Toc527991666]Vecné a časové členenie vzdelávania

(1) Pre odborné vzdelávanie a prípravu v odbore vzdelávania je stanovené vecné a časové členenie obsahu vzdelávania na praktickom vyučovaní. 
(2) Vecné členenie určuje  všetky zručnosti, vedomosti a spôsobilosti, ktoré majú byť žiakovi počas praktického vyučovania sprostredkované hlavným inštruktorom, inštruktorom alebo majstrom odbornej výchovy.
(3) Časové členenie určuje obdobie, v ktorom majú byť zručnosti, vedomosti a spôsobilosti sprostredkované v rámci praktického vyučovania a zmluvného trvania vzdelávania podľa učebnej zmluvy.

	Kľúčové oblasti vedomostí, zručností a spôsobilostí sprostredkovávané priebežne počas štúdia

	1. Zamestnávateľ poskytujúci praktické vyučovanie zabezpečuje

	Znalosť o prevádzkovej a právnej forme podniku.

	Znalosť o organizačnej štruktúre podniku, úlohách a kompetenciách jednotlivých podnikových sekcií, útvarov a oddelení.

	Znalosti o úlohách, postavení podniku vo svojom odvetví a znalosť ponuky podniku na odborné vzdelávanie. Znalosti o pozícii na trhu a o okruhu zákazníkov podniku.

	Znalosť základov podnikového riadenia kvality a ich uplatňovanie, podnikový kódex.

	Funkčné uplatňovanie, údržba a starostlivosť o prevádzkové  prostriedky a pomôcky (stroje, prístroje a zariadenia).

	Postupy plánovania a prípravy prác na pracovisku praktického vyučovania, technologické a ergonomické usporiadanie pracoviska.

	Vedenie sprievodnej a prevádzkovej dokumentácie.

	Znalosti technických noriem a predpisov v odbore. Znalosti čítania a používania technických podkladov v odbore: náčrty, výkresy, diagramy, návody na obsluhu, návody na použitie a pod.

	Znalosti o opatreniach na ochranu životného prostredia, separovanie, zhodnocovanie a likvidácia odpadu v odbore.

	Znalosti o obsahu a cieľoch vzdelávania, ako aj o možnostiach ďalšieho vzdelávania.

	Znalosť vedenia evidencie o pracovnej činnosti žiaka na praktickom vyučovaní.

	Znalosť o právach a povinnostiach vyplývajúcich z učebnej zmluvy.

	Znalosť o právach a povinnostiach vyplývajúcich z pracovno-právnych vzťahov a interných podnikových predpisov (Zákonník práce, pracovný poriadok).

	2. Vzdelávanie zabezpečujúce celkový rozvoj osobnosti žiaka

	Schopnosť pracovať  v kolektíve, uvedomenie si zodpovednosti za výsledok svojej práce, dodržiavanie pracovnej disciplíny a interných predpisov zamestnávateľa.

	Komunikácia s nadriadenými a spolupracovníkmi/zákazníkmi/dodávateľmi pri zohľadňovaní odbornej terminológie.

	Znalosť a používanie príslušných odborných termínov v preferovanom firemnom jazyku.

	Základné poznatky s využívaním podnikového softvéru.

	Samostatné získavanie a výber informácií, rozvoj kritického a analytického myslenia, rozvoj digitálnych zručností.

	3. Zaistenie bezpečnosti a ochrany zdravia pri práci na pracovisku praktického vyučovania

	Znalosť prevádzkových rizík, opatrenia na ich zníženie a prevencia.

	Riadenie a zabezpečovanie bezpečnosti a ochrany zdravia pri práci. Znalosť o prevádzkovej ochrane pred požiarom a výbuchom, ako aj o preventívnych opatreniach. Bezpečnostné predpisy v prípade požiaru a výbuchu na pracovisku, evakuačný plán. Elektrická požiarna signalizácia na pracovisku.

	Znalosť bezpečnostných predpisov pri práci a požiarnej ochrany na pracovisku praktického vyučovania.

	Znalosť poskytovania predlekárskej prvej pomoci pri pracovných úrazoch.

	Znalosť používania osobných ochranných prostriedkov a dodržiavania hygieny práce.

	Opatrenia a predpisy na ochranu životného prostredia. Vedomosti o vplyve odpadových látok z výroby v odbore na životné prostredie, separovanie, zhodnocovanie a likvidácia odpadu.

	Uplatňovanie prevádzkových opatrení na efektívne využívanie energií.

	Dodržiavanie predpisov o pracovnej činnosti mladistvých žiakov a mladistvých zamestnancov.


	Vedomosti, zručnosti a spôsobilosti sprostredkovávané v jednotlivých ročníkoch štúdia

	Por.
	1. ročník
	2. ročník
	3. ročník

	1
	Základné ustanovenia právnych noriem o bezpečnosti a ochrane zdravia pri práci (BOZP) a ich aplikácia na zaistenie bezpečnosti na pracovisku.

	2
	Dodržiavanie interných predpisov pri vstupe a pohybe v objektoch chovu hospodárskych zvierat, rastlinnej výroby a pri manipulácii s mechanizačnými prostriedkami.

	3
	Bezpečné postupy pri manipulácii so zvieratami a mechanizačnými prostriedkami a pravidlá poskytovania predlekárskej prvej pomoci.

	4
	Nácvik zručností v RV

	4.1
	Príprava pôdy
	Ošetrovanie poľných a záhradných rastlín malou mechanizáciou
	

	4.2
	Kompostovanie, hnojenie
	
	

	4.3
	Príprava sadiva a osiva, výsev a výsadba
	
	

	4.4
	Ošetrovanie poľných a záhradných rastlín počas vegetácie
	
	

	4.5
	Zber poľných rastlín
	
	

	4.6
	Pozberová úprava poľných rastlín, uskladnenie
	
	

	4.7
	Príprava pôdy, kompostovanie; Hnojenie
	
	

	5
	Nácvik zručností v ŽV

	5.1
	Pracovné úkony s ručným náradím
	Odchov teliat
	Odchov jahniat

	5.2
	Prístup ku zvieratám
	Odchov mladého dobytka
	Chov oviec

	5.3
	Odchov mláďat - ošetrenie, ustajnenie
	Plemenitba hovädzieho dobytka
	Dojenie, ošetrenie nadojeného mlieka

	5.4
	Výživa a kŕmenie HZ - druhy krmív, kŕmne dávky
	Chov dojníc
	Výroba syrov

	5.5
	Napájanie zvierat
	Dojenie, ošetrenie nadojeného mlieka
	Plemenitba oviec a kôz

	5.6
	Meranie a váženie zvierat, výpočet prírastku
	Výkrm býkov, spôsoby
	Chov hydiny

	5.7
	Vedenie prvotnej evidencie zvierat
	Odchov teliat
	Odchov prasiat

	5.8
	
	
	Spracovanie mäsa

	6
	Nácvik zručností v mechanizácii

	6.1
	
	
	Pracovné úkony s veľkou  mechanizáciou; prevádzka a údržba strojov

	
	
	
	Príprava pôdy veľkou mechanizáciou

	6.2
	
	
	Hnojenie a skladovanie MH, práca s veľkou mechanizáciou

	
	
	
	Výsev veľkou mechanizáciou

	6.3
	
	
	Ošetrovanie poľných rastlín mechanizáciou

	6.4
	
	
	Ošetrovanie trvalých trávnych porastov mechanizáciou

	6.5
	
	
	Pracovné úkony na TTP s horskou mechanizáciou

	6.6
	
	
	Zber a pozberová úprava poľných plodín mechanizáciou

	6.7
	
	
	Zber a pozberová úprava sena, senáže a siláže

	
	
	
	Pracovné úkony s horskou  mechanizáciou

	6.8
	
	
	Skladovacie priestory a ich mechanizačné vybavenie

	6.9
	
	
	Pracovné úkony s veľkou  mechanizáciou, prevádzka a údržba strojov



(4) Odporúčané trvanie etáp vzdelávania a ich časovú postupnosť možno zmeniť, pokiaľ to neovplyvní čiastkové ciele a celkový cieľ vzdelávania vyjadrený formou vzdelávacích štandardov v štátnom vzdelávacom poriadku pre odbor vzdelávania.
(5) Pokiaľ sa jednotlivé vzdelávacie jednotky sprostredkúvajú  aj mimo pracoviska praktického vyučovania u zamestnávateľa (výkon praktického vyučovania v dielni školy, v spoločnom pracovisku praktického vyučovania, u iného zamestnávateľa alebo na inom mieste výkonu produktívnej práce), mala by sa zohľadniť skutočnosť, že podnikové a mimo podnikové opatrenia na sprostredkovanie zručností a vedomostí sa časovo navzájom ovplyvňujú a na seba nadväzujú.
(6) Počas praktického vyučovania a pri sprostredkovávaní odborných vedomostí a zručností je potrebné pri súčasnom zohľadňovaní požiadaviek a predpisov zamestnávateľa zamerať sa na osobnostný rozvoj žiaka, aby mu boli sprostredkované kľúčové kompetencie, potrebné pre odbornú pracovnú silu, ako sú napr.:
· spôsobilosť konať samostatne v spoločenskom a pracovnom živote, 
· spôsobilosť interaktívne používať vedomosti, informačné a komunikačné technológie, 
· schopnosť pracovať v rôznorodých skupinách.
(7) Zamestnávatelia poskytujúci praktické vyučovanie majú vypracovať pre žiakov plán vzdelávania, ktorý vychádza z tohto vzdelávacieho poriadku. Plán vzdelávania má zabezpečiť, aby zamestnávateľ každému žiakovi sprostredkoval vedomosti a zručnosti zodpovedajúce odboru vzdelávania.
(8) Žiaci majú počas praktického vyučovania povinnosť viesť písomný doklad o vzdelávaní v súčinnosti s hlavným inštruktorom, inštruktorom alebo majstrom odbornej výchovy. Zamestnávatelia majú pravidelne kontrolovať a potvrdzovať písomný doklad o vzdelávaní. Písomný doklad o vzdelávaní je podmienkou pripustenia k záverečnej skúške.


2. [bookmark: _Toc527991670]Praktická časť záverečnej skúšky

(1) Praktická časť sa koná po písomnej časti, overujú sa ňou zručnosti a schopnosti žiaka v zadanej téme formou spracovania cvičnej alebo podnikovej úlohy. Žiak v praktickej časti skúšky preukazuje, že je spôsobilý pracovnú úlohu analyzovať, zaobstarať si informácie, vyhodnotiť a  aplikovať vhodný postup spracovania úloh. Určuje si čiastkové úlohy a zostavuje podklady k spracovaniu úlohy. Žiak preukazuje schopnosť zdokumentovať a otestovať funkčnosť a bezpečnosť produktu. Žiak počas celého procesu dodržiava technické normy a pravidlá BOZP. Poslednou fázou je odovzdanie výsledkov práce, poskytovanie odborných informácií, môže zostavovať preberací protokol, zhodnotenie a zdokumentovanie výsledkov práce.
(2) Parametre záverečnej skúšky:
a) Komplexná skúšobná úloha zameraná na procesy chovu, kŕmenia a ošetrovania zvierat, agrotechnické postupy v rastlinnej výrobe a využitie malej aj veľkej poľnohospodárskej mechanizácie. 
Trvá najmenej 2 hodiny a najviac 6 hodín (1h = 60 min). V polovici skúšky je prestávka v rozsahu do 30 minút, ktorá sa započítava do celkovej dĺžky.
b) Žiakovi je určená skúšobná úloha pre praktickú časť skúšky. 
c) Hodnotenie praktickej časti skúšky sa rozdeľuje na 3 časti:
· príprava a plánovanie – 20 % (0 - 20 bodov)
· realizácia pracovnej činnosti – 60 % (0 - 60 bodov)
· riadenie kvality, dodržiavanie BOZP – 20 % (0 - 20 bodov)
d) V jednom časovom termíne môžu praktickú časť skúšky absolvovať najviac 3 žiaci na jedného skúšobného komisára.
(3) Žiak v praktickej časti záverečnej skúšky preukazuje, že je spôsobilý:
a) skúšobnú úlohu analyzovať, zaobstarať si informácie, vyhodnotiť a vybrať postup spracovania úloh z technologického, hospodárneho, bezpečnostného a ekologického pohľadu,
b) naplánovať fázy realizácie úlohy, určiť čiastkové úlohy, zostaviť podklady k plánovaniu spracovania úlohy,
c) pripraviť si pomôcky, mechanizačné prostriedky a technologické zariadenia k skúšobnej úlohe,
d) zohľadniť danosti zvierat, špecifiká porastov a pôdy, ako aj technické parametre zariadení a miesta realizácie úloh,
e) zdokumentovať a otestovať funkčnosť, nastavenie a bezpečnosť strojov a technologických zariadení,
f) dodržiavať pracovné postupy, používať ochranné pomôcky pri práci so zvieratami, dodržiavať pravidlá bezpečnosti pri práci s plemennými zvieratami, vykonávať agrotechnické práce v rastlinnej výrobe, bezpečne obsluhovať mechanizačné prostriedky, ako aj systematicky a individuálne pristupovať k práci s jednotlivými kategóriami oviec,
g) odovzdať výsledok práce, poskytnúť odborné informácie, zostaviť preberací protokol, zhodnotiť a zdokumentovať výsledky práce.
(4)  Skúšobná úloha sa má rozložiť na pracovné úlohy v oblasti chovu, kŕmenia a ošetrovania druhov hospodárskych zvierat, agrotechnických prác v rastlinnej výrobe a obsluhy poľnohospodárskej mechanizácie, vrátane pracovného plánu, bezpečnostných opatrení na ochranu bezpečnosti a zdravia pri práci, opatrení na ochranu životného prostredia a na kontrolu a riadenie kvality predvedenej práce z chovateľského, pestovateľského a technického hľadiska.
(5) Jednotlivé pracovné úlohy musia byť pri realizácii skúšobnej úlohy ručne alebo počítačovo zaznamenané. Skúšobná komisia môže dať skúšanému pri zadaní úlohy k dispozícii príslušné podklady pre skúšobnú prácu ako aj pre evidenciu jednotlivých činností, meraní a pod.
(6) V rámci V rámci skúšobnej práce musia byť preukázané predovšetkým nasledovné zručnosti:
a) zručnosti, návyky a výkon pri práci s hospodárskymi zvieratami  vrátane ošetrovania, kŕmenia  a starostlivosti,
b) zručnosti, návyky a výkon pri výrobe a spracovaní živočíšnych výrobkov,
c) zručnosti a návyky pri realizácii agrotechnických prác v rastlinnej výrobe a pestovaní krmovín,
d) zručnosti pri bezpečnej obsluhe, nastavovaní a údržbe poľnohospodárskych mechanizačných prostriedkov,
e) zručnosti a výkon pri zabezpečovaní prevádzky agroturistických zariadení, poskytovaní služieb a marketingu vidieckeho turizmu.
(7) Na hodnotenie skúšobnej úlohy sú smerodajné nasledovné kritériá: 
a) správnosť činností a postupov pri chove, kŕmení, ošetrovaní a starostlivosti o hospodárske
 zvieratá,
b) správnosť agrotechnických činností a technologických postupov v rastlinnej výrobe,
c) správnosť činností a postupov pri získavaní a spracovaní produktov živočíšnej a rastlinnej výroby,
d) odborná manipulácia, fixácia a rešpektovanie životných potrieb hospodárskych zvierat,
e) odborná manipulácia, bezpečné ovládanie a údržba strojov, mechanizačných prostriedkov a technologických zariadení.

